ต้องบอกก่อนครับว่า ค่อนข้างกังวล เพราะ ปกติเเฟนผมประจำเดือนมาวันที่28 เเต่เดือนก่อน(ตุลาคม)มาวันที่21มา5วันปกติ ผ่านไปจนเลย28พฤศจิกายน จนกระทั่งวันที่5ธันวาคมนี้ก็ยังไม่มา อยากทราบเพิ่มเติมว่ากรณีอย่างนี้ วันตกไข่จะอยู่ประมาณวันที่เท่าไหร่ครับ
สวัสดีค่ะ หากประจำเดือนมา 28 ก.ย.แล้วมาอีกครั้งวันที่ 21 ต.ค. เท่ากับมีระยะห่างระหว่างรอบประจำเดือนที่ 23 วันถือว่ามีระยะห่างระหว่างรอบประจำเดือนที่ปกติดี และหากมีประจำเดือนมา 5 วัน ก็ถือว่าประจำเดือนมาปกติดีค่ะหลังจากนั้น หากประจำเดือนในเดือน พ.ย. ยังไม่มา และที่ผ่านมาได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ แต่หากไม่ได้มีเพศสัมพันธ์ หรือตรวจไม่พบการตั้งครรภ์ การที่ประจำเดือนมาช้า ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับวันที่ไข่ตกนั้น โดยปกติจะอยู่ที่ 14 วันก่อนการมีประจำเดือนมา ซึ่งหากโดยมีปกติมีระยะห่างระหว่างรอบประจำเดือนที่สม่ำเสมอ ก็จะสามารถบอกวันไข่ตกได้ แต่หากมีระยะห่างระหว่างรอบประจำเดือนที่ไม่สม่ำเสมอ คือไม่สามารถบอกได้ว่าประจำเดือนจะมาเมื่อไหร่ ก็จะไม่สามารถบอกได้ว่าวันไข่ตกคือวันไหนค่ะ